En 28-årig mand sluttede natten til fredag sin bytur af i detentionen på politigården. Sådan endte det, fordi den unge mand, der havde taget godt for sig af Jomfru Ane Gades mange tilbud, og derfor var stærkt beruset, havde ødelagt begge sidespejle på en patruljebil, der holdt parkeret for enden af festgaden. Betjentene som patruljebilen tilhørte var, da den unge mand så sig sur på de to sidespejle, på patrulje på gåben i 'Gaden', og de så således ikke hærværket ske. Det kunne flere vidner dog berette om, da de vendte tilbage, og så kunne den 28-årige anholdes og tages med på stationen. Han modtager en bøde for sit optrin.

Referat:
En ung mand måtte overnatte i detentionen efter at have ødelagt begge sidespejle på en parkeret patruljevogn.